નવી દિલ્હીઃ આઇટી સેક્ટરની મોટી કંપની ઇન્ફોસીસે જણાવ્યું છે કે તેમના ચીફ ફાઇનાન્શિયલ ઓફિસર (સીએફઓ) એમડી રંગાનાથે કંપનીમાંથી રાજીનામું આપ્યું છે. કંપનીએ ઇશ્યુ કરેલા નિવેદનમાં જણાવ્યું છે કે રંગાનાથ છેલ્લા 18 વર્ષથી ઇન્ફોસીસની સાથે કામ કરતા હતા અને તેમણે નવા ક્ષેત્રોમાં પ્રોફેશનલ મહેચ્છાઓને આગળ વધારવા માટે કંપની છોડી છે. રંગાનાથ તેમના હાલના પદ પર 16 નવેમ્બર 2018 સુધી રહેશે. કંપનીએ એવું પણ કહ્યું છે કે બોર્ડે તાત્કાલિક રીતે નવા સીએફઓની શોધ ચાલુ કરી દીધી છે.